paragraph_text: COBOL (kratica za COmmon Business Oriented Language) je jedan od najstarijih viših programskih jezika. Nastao je 1959. kao plod rada Short Range Committee. Uglavnom služi za pisanje poslovnih i financijskih aplikacija i kao podrška administrativnim sustavima u tvrtkama i vladama. Najnovija specifikacija, COBOL 2002, sadrži mehanizme objektno-orijentiranog programiranja i mnoge druge moderne mogućnosti.